Ktésziphón , más írásmódokkal Kteszifón, Ktezifon ókori város volt a mai Irak területén, Bagdadtól kb. 35 km-re délre, Szalman Pak () város közigazgatási területén, Dijála kormányzóságban. Az egykori Pártus Birodalom fővárosaként ismeretes.

Fekvése
Romjai Bagdad közelében,a Tigris folyó partján, El Madein () mellett, Szalman Pak () város szomszédságában fekszenek.

Története
Az ókori Ktésziphón (Κτησιφῶν) a Tigris folyó bal partján feküdt, Szeleukiával szemben; a későbbi időkben Asszíria legjelentősebb városa és a pártus királyok régi székes fővárosa volt.

A római korban erős vár, mely a pártus háborúk idején több alkalommal: Trajanus, Septimius Severus és Probus alatt is a rómaiak kezébe került. Romjai Bagdadtól nem messze, El Madein mellett találhatók.

A palota leírása
A perzsa Szászánida-dinasztia kései korszakából megmaradt építmény, Ktésziphón 1500 éves palotájának ma is látható megmaradt épületegyüttese: a palotából fennmaradt a 25 métert zsaluzás nélkül átívelő csarnok, melynek egykori építői, hogy a beomlást biztosan elkerüljék, alul 7 méter szélesre méretezték a falakat, mely falak még a boltív felső, leggyengébb pontján sem keskenyebbek 1 méternél.

Az épület homlokzatának egy részét 1888-ban árvíz pusztította el.

Források
 A Pallas nagy lexikona
 Az iraki műemlékek és a háború. (Múlt-kor)

Irak települései
Ókori települések Irak területén
Első világháborús csatahelyszínek